
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 60
                                                               din 27 martie 2025
privind închirierea unui teren în vederea amenajării unei terase de alimentație publică

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 8.782/10.03.2025 și la Consiliul Local Sighișoara cu nr. 10.333/20.03.2025, de referatul de aprobare, înregistrat cu nr. 8.783/10.03.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighişoara nr. 106/18.06.2019 pentru aprobarea Regulamentului privind desfășurarea comerțului stradal în Municipiul Sighișoara;

Ținând cont de cererea înregistrată la Municipiul Sighișoara cu nr. 5.772/13.02.2025, formulată de domnul Sardi Lorant, în calitate de administrator al S.C. LRT MEDIEVAL TRADING S.R.L., prin care solicită închirierea terenului din str. Școlii f.nr., în suprafață de 57,20 mp. și situat în faţa punctului de lucru de pe strada Tâmplarilor, nr. 11, cu destinaţia de teren ocupat de terasă de alimentaţie publică, conform planului de situaţie anexat, a cărei activitate se va desfășura pe tot parcursul anului;

Văzând şi Hotărârea Consiliului Local Sighișoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighișoara nr. 93/31.05.2012 şi modificată prin Hotărârea Consiliului Local Sighișoara nr. 54/28.03.2013;

Ținând cont de prevederile Contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 şi actul adiţional nr. 4, aprobat prin Hotărârea Consiliului Local Sighișoara nr. 33/27.02.2017;

Având în vedere Hotărârea Consiliului Local Sighişoara nr. 140/29.08.2013 privind completarea anexei nr. 4 la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L. nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

Având în vedere Hotărârea Consiliului Local Sighişoara nr. 225/18.12.2014 privind completarea anexei nr. 4 la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L. nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

Având în vedere Hotărârea Consiliului Local Sighişoara nr. 79/30.05.2024 privind aprobarea Regulamentului de organizare și funcționare a parcărilor publice aflate pe raza Municipiului Sighișoara, precum și de acces și trafic în Cetatea Medievală;

Ținând cont de prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere prevederile art. 858 - 865 și art. 1777 - 1823 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;
Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile Hotărârii Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025, anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, prin închirierea terenului în vederea amenajării de terasă de alimentaţie publică, se aduc venituri suplimentare la bugetul local;
Având în vedere Raportul de specialitate al Dirercției Arhitect Șef – Compartimentul Administrarea Domeniului Public și Privat, înregistrat cu nr. 8.784/10.03.2025, prin care se propune închirierea unui teren în vederea amenajării unei terase de alimentație publică;

  Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă preluarea de către Municipiul Sighișoara, din administrarea S.C. Ecoserv Sig S.R.L., a bunurilor imobile reprezentând două locuri de parcare publică de reședință, echivalentul a 10 mp. de teren, situate în Municipiul Sighișoara, strada Școlii, f.nr. 

Art. 2. Terenul, în suprafață totală de 10 mp., preluat din administrarea S.C. Ecoserv Sig S.R.L., va fi folosit conform destinației prevăzute în Hotărârea Consiliului Local Sighișoara nr. 106/18.06.2019 pentru aprobarea Regulamentului privind desfășurarea comerțului stradal în Municipiul Sighișoara, respectiv pentru amenajarea terasei.

Art. 3. Preluarea de către Municipiul Sighișoara a celor două locuri de parcare, reprezentând echivalentul a 10 mp. de teren, se va face prin proces - verbal de predare - primire.

Art. 4. Ca o consecință a prevederilor articolelor precedente, se aprobă modificarea Anexei nr. 4 – „Inventarul bunurilor mobile și imobile, proprietate publică, aferente serviciului public și care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. ECOSERV SIG S.R.L., nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017, prin scoaterea din această anexă a bunurilor imobile prevăzute la art. 1 din prezenta hotărâre.

Art. 5. Se aprobă, începând cu data de 01.04.2025, închirierea directă a terenului în suprafață de 57,20 mp., situat în fața unității de alimentație publică deținută de S.C. LRT MEDIEVAL TRADING S.R.L., în scopul amenajării unei terase de alimentație publică, conform planului de situație anexat la prezenta hotărâre.

Art. 6. Chiria va fi stabilită conform art. 3 alin. (1) lit. e) din anexa 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara, la Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025.
Art. 7. Valoarea chiriei va fi achitată conform art. 3 alin. (3) din anexa 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025 și se va indexa anual cu indicele de inflație. Indexarea va opera începând cu anul calendaristic următor celui de încheiere a contractului.

 Art. 8. Durata termenului de închiriere este de 5 (cinci) ani, începând cu data de 01.04.2025 și până la data de 31.03.2030, cu posibilitate de prelungire, conform contractului.

Art. 9. Pe perioada desfășurării manifestărilor de orice fel, aprobate de Consiliul Local, chiriașul este obligat să-și retragă activitatea cu o zi mai devreme decât data stabilită pentru desfășurarea acestor manifestări, dacă este cazul.

 Art. 10. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe și Executare Creanțe – Direcția Economică, Compartimentul Juridic și Compartimentul Disciplina în Construcții și Afișaj Stradal – Direcția Publică Poliția Locală din cadrul Municipiului Sighișoara și S.C. Ecoserv Sig S.R.L., prin director Maior Gheorghe.

Art. 11. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.  

PREŞEDINTE DE ŞEDINŢĂ,
  

             Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic;

  1 ex. Compartimentul Disciplină și Finalizare Construcții – Direcția Arhitect Șef;

  1 ex. Compartimentul Disciplina în Construcții și Afișaj Stradal – Direcția Publică Poliția Locală;
  1 ex. S.C. Ecoserv Sig S.R.L.

16 ex.    

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 60/27.03.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


